text: Equipa't: Èxit a l'Aconcagua
  Els nostres amics van fer un primer intent el dia 14, en què l'Isi i en Jordi van sortir a les 4.15 de la matinada per fer cim, en Jordi va haver de donar mitja volta cap a les 8.30 pel mal d'alçada, mentre l'Isi continuava junt amb uns argentins. Però quan ja estava a 6700mt d'alçada (a unes 2 hores del cim), va decidir també donar mitja volta, ja que es trobava en una tartera de pedra mols solta on costa molt avançar, que amb la falta d'oxigen, el fred, el vent i el cansament acumulat el van fer decidir-se per la retirada.
  En Jordi va decidir quedar-se al campament d'alçada amb una expedició comercial per fer un segon intent, i , després d'uns darrers metres molt durs, aquest cop ho va aconseguir, i en solitari!! (ja que l'expedició va sortir dos hores abans que ell).
  Des de aquí volem felicitar a tots dos per l'experiència viscuda, i per saber prendre les decisions correctes en cada moment.